Для сістэмы адукацыі нашай краіны конкурс “Пазнай Радзіму — выхавай сябе” з’яўляецца традыцыйным і праводзіцца штогод яшчэ з савецкіх часоў. Конкурс з’яўляецца своеасаблівым падвядзеннем вынікаў работы рэгіянальных цэнтраў турызму і краязнаўства, турыстычных груп устаноў адукацыі за мінулы год. Мэта конкурсу — актывізацыя турыстычна-краязнаўчай работы, прапаганда спартыўнага турызму і выяўленне лепшых турыстычных груп. Для гэтага групам педагогаў і навучэнцаў для ўдзелу ў конкурсе неабходна было прадставіць пісьмовыя справаздачы аб паходах, праведзеных у 2012 годзе. Прычым абавязковай умовай была адпаведнасць гэтых паходаў Правілам правядзення турыстычных паходаў і Інструкцыі аб арганізацыі ўдзелу навучэнцаў устаноў адукацыі ў турыстычных паходах і экскурсіях.